Február 29.

Február 29-e a szökőévek toldaléknapja. A Gergely-naptár szerint az év 60. napja (mint közönséges évben március 1.), és 306 nap van még hátra (mint közönséges évben február 28-án). Az ókori római naptár szökőévében ez volt az utolsó nap, míg a julián naptár szökőévének ugyanúgy a 60. napja. Gyakori tévedéssel ellentétben nem ez a nap a szökőnap, hanem február 24., ennek naptártörténeti okai vannak.

„Mátyás ugrása” értelmében a február 28-i névnapok kerülnek át erre a napra: Antónia, Elemér + Antonietta, Ilmár, Neszta, Osszián, Oszvald, Román.

Események

Politikai események

 1892 – A brit és az amerikai kormány megegyezése a bering-tengeri fókavadászatról.
 1920 – A csehszlovák nemzetgyűlés elfogadja az ország alkotmányát.
 1956 – Eisenhower amerikai elnök bejelenti, hogy másodszor is jelölteti magát elnöknek.
 1964 – Nyilvánosságra hozzák, hogy az amerikai hadsereg titokban kifejlesztette az A–11-es vadászbombázót.
 1988 – Irak öt nagy hatótávolságú Al-Huszein rakétát lő ki Teheránra, a rakétatámadások ezután naponta ismétlődnek.
 1988 – A Szovjetunióban fekvő Szumgaitban (ma: Sumqayıt, Azerbajdzsán) véres, 32 halálos áldozattal járó pogrom zajlik a helyi örmény lakosság ellen. Az esetet a hegyi-karabahi háború egyik első kiváltó eseményének tekintik.
 1992 – A bosznia-hercegovinai népszavazáson a többség a volt jugoszláv tagköztársaság függetlensége mellett foglalt állást.
 2016 – Országos közoktatási tiltakozás Magyarországon, melynek során kb.  diák nem ment iskolába.

Tudományos és gazdasági események
 1504 – Holdfogyatkozás. Kolumbusz Kristóf ezzel úgy megrémíti az ellene támadó őslakosokat, hogy azok visszavonulnak.
 1964 – Megalakul az ELDO (Európai Hordozórakéta Fejlesztő Szervezet), az ESA egyik elődszervezete.

Kulturális események
 1960 – Megnyílik az első Playboy-klub élő „nyuszikkal”.

Irodalmi, színházi és filmes események
 1940 – Az „Elfújta a szél” c. film 8 Oscar-díjat kap.
 2016 – A 88. Oscar-gálán Nemes Jeles László Saul fia című filmje nyeri a legjobb idegen nyelvű filmnek járó Oscar-díjat.

Zenei események

Sportesemények

Egyéb események
 1692 – A salemi boszorkányperek során boszorkánysággal vádolnak meg egy Sarah Good nevű leányt, egy Sarah Osborne nevű idős asszonyt és egy Tituba nevű indián szolgát.
 2000 – Elindul a Legyen Ön is milliomos! című kvízműsor Magyarországon.

Születések 
 1468 – III. Pál pápa († 1549)
 1792 – Gioachino Rossini olasz zeneszerző († 1868)
 1832 – Wahrmann Mór nagykereskedő, képviselő, budapesti várospolitikus, mecénás († 1892)
 1860 – Herman Hollerith amerikai mérnök, statisztikus, a róla elnevezett lyukkártya-rendszer megalkotója († 1929) 
 1872 – Vámbéry Rusztem magyar jogász, polgári radikális publicista († 1948)
 1892 – Apor Vilmos győri püspök, mártír († 1945)
 1900 – Jórgosz Szeférisz, irodalmi Nobel-díjas görög költő, író és diplomata († 1971)
 1904 – Macskásy Árpád magyar gépészmérnök, a Budapesti Műszaki Egyetem tanára, tanszékvezető († 1977)
 1920 – Michèle Morgan francia színésznő († 2016)
 1928 – Joss Ackland angol színész
 1940 – I. Bartholomaiosz konstantinápolyi pátriárka
 1944 – Szűcs Endre magyar építész, műemlékvédelmi szakember († 2023)
 1952 – Tim Powers amerikai sci-fi és fantasy író
 1956 – Aileen Wuornos amerikai sorozatgyilkos († 2002)
 1972 – Antonio Sabàto, Jr. olasz származású amerikai színész
 1976 – Kovács Katalin világ- és olimpiai bajnok kajakozó
 1984 – Decker Ádám világbajnok magyar vízilabdázó
 1988 – Benedikt Höwedes német labdarúgó

Halálozások 
 468 – Hilár pápa
 1868 – I. Lajos bajor király (* 1786)
 1876 – Karl Haffner osztrák író (* 1804)
 1916 – Anton Freissler osztrák üzletember és feltaláló, akinek jelentős találmánya és fejlesztése volt a páternoszter és a felvonó (* 1893)
 1928 – Armando Diaz olasz tábornok, első világháborús főparancsnok (* 1861)
 1944 – Pehr Evind Svinhufvud finn köztársasági elnök (* 1861)
 1952 – Navratil Ákos közgazdász, jogtudós, az MTA tagja (* 1875)
 1992 – Karinthy Ferenc magyar író, újságíró (* 1921)
 1996 – Ifj. Kós Károly néprajzkutató, az MTA tagja (* 1919)
 2008 – Dési Ábel vajdasági magyar író, költő, kritikus, publicista (* 1929)
 2012 – Cselőtei László magyar kertészmérnök, egyetemi tanár (* 1925)
 2016 – Vajda József Liszt Ferenc-díjas fagottművész (* 1947)
 2020 – Székely Éva olimpiai bajnok magyar úszó, edző, a nemzet sportolója (* 1927)

Ünnepek, emléknapok, világnapok 
 A ritka betegségek napja
 NOART EARTH DAY, a Művészeti Alkotástól Távolmaradás Világnapja

Jegyzetek

Kapcsolódó szócikkek 
 Február 30.

Február napjai